NEWS: Ana Wasan Buya Tsakanin Wasu Shugabanin Arewa Da Jami'an Tsaro | HausaTop.Com
By Mr HausaTop	 On Jun 19, 2017
Rahotanni daga jihar Kaduna na nuna cewa har yanzu jami’an tsaro basu samu nasarar kama shuwagabannin kungiyoyin arewan nan da suka fitar da sanarwar gargadi ga yan kabilar Ibo a kwanakin baya.
Idan dai ba’a manta ba a kwanakin baya ne wasu gamayyar shuwagabannin kungiyoyin arewa suka hadu a Arewa House Kaduna inda sukayi taron manema labarai suna gargadin yan kabilar ibo dake yankin arewa da su tattara nasu inasu su fice daga arewa.
Kungiyoyin da suka sanya hannu a sanarwar sun hada da, Nastura Ashir Sharif, Arewa Citizens Action For Change; Amb. ShettimaYerima, Arewa Youth Consultative Forum; Aminu Adam, Arewa Youth Development Foundation: Alfred Solomon, Arewa Students Forum; Abdul-Azeez Suleiman, Northern Emancipation Network; Joshua Viashman, Northern Youth Vanguard, Mohammad A. Mohammad, Northern Youth Stakeholders Forum; Mohammed Tasiu Pantami, North East Assembly da kuma Nathaniel Ajegena Adigizi, North Central Peoples Front.
Sai dai kasa da kwana guda da fitar da sanarwar ne gwamnan Kaduna, Nasir El-Rufai ya umurci hukumomin tsaro su gaggauta kama matasan da suka fitar da sanarwar.
Tun bayan wannan umurni da gwamnan ya bayar duka matasan suka buya. A yayinda wasu kuma daga cikinsu suka fice daga jihar zuwa wasu jihohi.
Dandalin siyasaLabarai